Grondbesit in SA | Die Vryburger
Grondbesit in SA
March 6, 2014 - Menings - 2 comments
Behalwe om te kla of woedend te word oor die "Wet of die Herverdeling van Grond" wat nou goedgekeur is, wat kan ons doen aan die saak?
Die Landbank sloer nou al jare met die grond–opname en die mite dat blankes die meeste grond in SA besit word oral verkondig. Ons sal die opname self moet doen!
Die Volksraad poog nou al vir 2 jaar om 'n behoorlike opname van Boere-Afrikaner grondbesit te doen, maar tot op hede het slegs 241 mense aan die opname deelgeneem. Ons sal dringend hieraan moet aandag gee! Daar moet 'n kaart opgestel word van die verdeling van grond in SA sodat ons die leuen met FEITE kan weerlê!
Hier is 'n voorbeeld van die kaart van die grond wat aan die Zoeloes in Natal behoort. As ons die saak wil aanveg, sal ons daadwerklike pogings moet aanwend!
Jy kan op die volgende skakel gaan kliek om te sien hoe die lys van die grondopname tans lyk. Links van die opname is 'n skakel na Vorm 16, wat jy kan voltooi om aan die opname deel te neem.
Ons kan nie bekostig om, soos in die afgelope 20 jaar, ons koppe in die sand te steek oor dit wat in die land aangaan nie. NIKS gaan verander of verbeter as ons nie aktief deel word van die proses om teen die regering op te staan nie!!!!
2 thoughts on "Grondbesit in SA"
Paul Kruger March 7, 2014 at 3:35 pm
Ek kan maar net hoop dat ons mense op jou versoek sal ag slaan, Sunette. Dink asseblief hieraan mense: As ons oor 'n eie staat praat, word alewig gevra: "Nou waar gaan dit wees?" Selfs ons eie mense is onseker, of stry daaroor. Hierdie is JOU kans om op te staan en te verklaar: HIER waar my eiendom gelee is, wil ek vry wees in 'n eie staat. Die VVK se Vorm 16-databasis is die ENIGSTE geleentheid wat bestaan in hierdie opsig. Ander probeer jou voorskryf. Die VVK se houding was nog altyd: Die burgery moet opstaan en gevra word en getel word in hierdie verband, soos in ander volksaangeleenthede ook. Volksgenote kan nie rondbeveel word in hierdie opsig nie.
As almal saamwerk, gaan ons minstens 'n goeie aanduiding kry watter gebiede reeds "ons s'n" is. En as jy verkies om ook hierdie totaal eerlike, volksinspraak-gerigte poging te ignoreer:
1. Moenie kla as jy verkneg bly nie.
2. Moenie met ander stry oor die ligging van 'n eie staatsgebied nie.
3. Moenie kla as ons eie staat eendag "te klein" is na jou sin nie; en belangrikste-
4. Moenie kla as ons eie staat eendag in 'n streek of streke val wat jou nie aanstaan nie.
Julle het NOU die geleentheid om hierdie brandpunt-kwessies by wyse van volksinspraak te help uitklaar. Gebruik dit, asseblief.